CELEX: 22004D0089
Language: sk
Date: 2004-06-08 00:00:00
Title: 2004/89/: Rozhodnutie Spoločného výboru EHP č. 89/2004 z 8. júna 2004, ktorým sa mení a dopĺňa protokol 31 k dohode, o spolupráci v špecifických oblastiach mimo štyroch slobôd

25.11.2004   
            
            
               SK
            
            
               Úradný vestník Európskej únie
            
            
               L 349/51
            
         
      ROZHODNUTIE SPOLOČNÉHO VÝBORU EHP
   
   č. 89/2004
   z 8. júna 2004,
   ktorým sa mení a dopĺňa protokol 31 k dohode, o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 173/1999 z 26. novembra 1999 (1).
            
         
               (2)
            
            
               Je potrebné rozšíriť spoluprácu zmluvných strán dohody, aby sa zahrnulo rozhodnutie Európskeho parlamentu a Rady č. 20/2004/ES z 8. decembra 2003, ktorým sa stanovuje všeobecný systém financovania opatrení spoločenstva na podporu spotrebiteľskej politiky na roky 2004 až 2007 (2).
            
         
               (3)
            
            
               Protokol 31 k dohode by sa mal preto zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2004,
            
         ROZHODOL TAKTO:
   Článok 1
   K odseku 3 článku 6 protokolu 31 k dohode sa dopĺňa tento pododsek:
   
      „Od 1. januára 2004 sa štáty EZVO zúčastňujú na činnostiach spoločenstva, ktoré môžu vyplynúť z nasledujúcich aktov, ako aj z aktov z nich odvodených:
      
                  —
               
               
                  
                     32004 D 0020: Rozhodnutie Európskeho parlamentu a Rady č. 20/2004/ES z 8. decembra 2003, ktorým sa stanovuje všeobecný systém financovania opatrení Spoločenstva na podporu spotrebiteľskej politiky na roky 2004 až 2007 (Ú. v. EÚ L 5, 9.1.2004, s. 1).“
               
            
   Článok 2
   Toto rozhodnutie nadobúda účinnosť v deň po poslednom oznámení Spoločnému výboru EHP podľa článku 103 ods. 1 dohody (3).
   Uplatňuje sa od 1. januára 2004.
   Článok 3
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            predseda
         
         S. GILLESPIE
         
      
   
   
      (1)  Ú. v. ES L 61, 1.3.2001, s. 33.
   
      (2)  Ú. v. EÚ L 5, 9.1.2004, s. 1.
   
      (3)  Nie sú uvedené žiadne ústavné požiadavky.